เลือก DW แบบไหน ให้ถือได้นาน และมีต้นทุนการถือครองต่ำ
นักลงทุนบางส่วนอาจจะประสบปัญหาที่ไม่สามารถถือครอง DW ได …
เลือก DW แบบไหน ให้ถือได้นาน และมีต้นทุนการถือครองต่ำ สนใจลงทุนใน DW หรือมีข้อสงสัย สามารถศึกษาข้อมูลเพิ่มเติมได้จาก JPMorganDW41.com หรือโทร 02-684-2600
25 ม.ค. 2563

นักลงทุนบางส่วนอาจจะประสบปัญหาที่ไม่สามารถถือครอง DW ได้นานเนื่องจากเผชิญกับต้นทุนการถือครอง DW หรือต้นทุน Time Decay (อัตราการลดลงของมูลค่า DW เมื่อใกล้วันครบกำหนดอายุ) ที่สูง ส่งผลให้นักลงทุนต้องขายคืน DW ก่อนที่ราคาสินค้าอ้างอิงจะเคลื่อนไหวตามที่คาดการณ์ และพลาดโอกาสในการทำกำไรในบางจังหวะ
ดังนั้นการเลือก DW ที่มีต้นทุน Time Decay เหมาะสมกับกรอบระยะเวลาการลงทุนและความเสี่ยงที่ยอมรับได้ จึงเป็นหนึ่งในกลยุทธ์ที่สำคัญในการลงทุนใน DW โดยในปัจจุบันนักลงทุนสามารถศึกษาข้อมูลของ DW แต่ละตัวและนโยบายในการคำนวณต้นทุน Time Decay ได้จากผู้ออกแต่ละรายก่อนเริ่มลงทุน
บทความนี้มีวัตถุประสงค์เพื่อที่จะนำเสนอหนึ่งในวิธีการเลือก DW  ให้เหมาะสมกับกรอบระยะเวลาการลงทุนของนักลงทุน โดยพิจารณาจากสถานะของ DW และวิธีการคำนวณต้นทุน Time Decay จากผู้ออกแต่ละราย ดังนี้
นอกจากเทคนิคข้างต้นแล้วนั้น นักลงทุนสามารถเลือกใช้ตัวชี้วัดเกี่ยวกับ Time Decay อื่น ๆ ที่ประกาศโดยผู้ออกแต่ละราย ซึ่งทาง DW41 ของเจพีมอร์แกน ได้นำเสนอตัวชี้วัดค่าหนึ่งที่คำนวณโดยเจพีมอร์แกน คือ “จำนวนวันเฉลี่ยที่ราคา DW ลดลง 1 ช่องราคา2”  เพื่อเป็นเครื่องมือให้นักลงทุนใช้ในการพิจารณาผลกระทบของ Time Decay ในการเลือกลงทุนใน DW  ตัวอย่างเช่นกรณี จำนวนวันเฉลี่ยที่ราคา DW ลดลง 1 ช่องราคา เท่ากับ  3.76 วัน แปลว่า ณ ราคาสินค้าอ้างอิงปัจจุบัน นักลงทุนสามารถถือ DW ได้ประมาณ 3 วันปฏิทิน (ปัดเศษทศนิยมลง) โดยไม่ถูกคำนวณต้นทุน Time Decay 1 ช่องราคา
โดยการใช้ค่าชี้วัดดังกล่าว นักลงทุนสามารถวางแผนกรอบระยะเวลาการลงทุนเพื่อได้รับผลตอบแทนที่เป็นไปได้อย่างเหมาะสมที่สุดโดยไม่ถูกคำนวณต้นทุน Time Decay นักลงทุนควรทำความเข้าใจในการใช้ค่าชี้วัดดังกล่าวให้ชัดเจนก่อนตัดสินใจลงทุน DW โดยตรวจสอบจำนวนวันเฉลี่ยที่เหลืออยู่ก่อนที่จะถูกคำนวณค่าต้นทุน Time Decay3 เพื่อเลือกจังหวะการเข้าลงทุน DW ที่เหมาะสม  นอกจากนั้น ค่าชี้วัดดังกล่าวอาจเปลี่ยนแปลงไปจากในขณะที่วางแผนไว้ได้ หากราคาสินค้าอ้างอิงมีการเปลี่ยนแปลงสูงอย่างฉับพลัน
นักลงทุนสามารถติดตามเทคนิคการลงทุนใน DW และตราสารอนุพันธ์กับเจพีมอร์แกนได้ใหม่ในบทความฉบับหน้า
หากสนใจลงทุนใน DW หรือมีข้อสงสัย สามารถศึกษาข้อมูลเพิ่มเติมได้จาก JPMorganDW41.com หรือโทร 02-684-2600
…
– ทำความเข้าใจลักษณะสินค้าเงื่อนไขผลตอบแทนและความเสี่ยงก่อนตัดสินใจลงทุน –
1 วิธีการดูสถานะของ DW
Call DW
In the Money (ITM): ราคาสินค้าอ้างอิง สูงกว่า ราคาใช้สิทธิของ DW
 Out of the Money (OTM) : ราคาสินค้าอ้างอิง น้อยกว่า ราคาใช้สิทธิของ DW
 At the Money (ATM) : ราคาสินค้าอ้างอิง เท่ากับ ราคาใช้สิทธิของ DW
Put DW
In the Money (ITM): ราคาสินค้าอ้างอิง น้อยกว่า ราคาใช้สิทธิของ DW
 Out of the Money (OTM): ราคาสินค้าอ้างอิง สูงกว่า ราคาใช้สิทธิของ DW
 At the Money (ATM): ราคาสินค้าอ้างอิง เท่ากับ ราคาใช้สิทธิของ DW
2 ช่องราคาของ DW เป็นไปตามหลักเกณฑ์ช่วงราคาการซื้อขายหลักทรัพย์ของตลาดหลักทรัพย์แห่งประเทศไทย
3 นักลงทุนสามารถตรวจสอบระยะเวลาคงเหลือก่อนถูกคำนวณต้นทุน Time Decay ตามจำนวณวันเฉลี่ยได้จากตารางราคารับซื้อคืน 
คำเตือน
*บทความนี้มีวัตถุประสงค์เพื่อนำเสนอข้อมูลเบื้องต้นทั่วไปสำหรับประกอบการพิจารณาเพื่อลงทุนในใบสำคัญแสดงสิทธิอนุพันธ์และมิได้เป็นส่วนหนึ่งของการเสนอ การขาย หรือการแนะนำให้ซื้อหรือขายผลิตภัณฑ์ใด ๆ เป็นการเฉพาะเจาะจง บทความนี้มิใช่การให้คำปรึกษาทางกฎหมาย ธุรกิจ การลงทุน หรือภาษีอากร ผู้ลงทุนต้องตัดสินใจในการลงทุนด้วยตนเอง และควรปรึกษาที่ปรึกษาทางกฎหมาย ธุรกิจ การลงทุน และภาษีอากรเกี่ยวกับข้อมูลสำหรับการลงทุนในใบสำคัญแสดงสิทธิอนุพันธ์ด้วยตนเอง
การลงทุนในใบสำคัญแสดงสิทธิอนุพันธ์มีความเสี่ยง ผู้ลงทุนควรทำความเข้าใจลักษณะผลิตภัณฑ์ เงื่อนไขผลตอบแทน และความเสี่ยงอย่างรอบคอบก่อนตัดสินใจลงทุน มูลค่าของเงินลงทุน รวมถึงรายได้จากการลงทุนสามารถลดลงหรือเพิ่มขึ้น ผลตอบแทนในอนาคตไม่สามารถรับประกันได้ และผู้ลงทุนอาจได้รับเงินลงทุนคืนมากกว่าหรือน้อยกว่าเงินลงทุนเริ่มแรกได้